cyanic-selkie/wikianc huggingface dataset:
Evanston (Illinois)
Bestjoer en polityk
Evanston wurdt bestjoerd troch in keazen boargemaster en in gemeenterie mei njoggen sitten. De gemeenteriedsleden fertsjintwurdigje elts ien fan 'e njoggen wiken (wards) fan Evanston, dy't as harren kiesdistrikten fungearje. Fan 'e Amerikaanske Boargeroarloch oant de 1960-er jierren wie Evanston stevich yn 'e hannen fan 'e Republikeinen. By de Amerikaanske presidintsferkiezings fan 1968 stimde de stêd noch yn mearderheid op 'e Republikeinske kandidaat Richard Nixon. Neitiid begûnen de ynwenners fan Evanston yn mearderheid op 'e Demokratyske Partij te stimmen, hoewol't se pas yn 1993 foar it earst in Demokratyske boargemaster keazen.
Susterstêden
Evanston hat twa susterstêden, hjirûnder werjûn op folchoarder fan it oangean fan 'e stêdebân.
Stephen King
Biografy
Fan 1966 oant 1970 studearre King Ingelsk oan de universiteit fan Maine. Dêr skreau hy in kollum yn de skoalkrante mei de titel King’s Garbage Truck. Op de universiteit moete er ek Tabitha Spruce, dêr't hy yn 1971 mei troude. King hie in ferskaat oan baantsjes om de stúdzje betelje te kinnen.
Yn On Writing, in boekje oer hoe't hja skriuwe moatte soene, jout King ta dat hy tsjin dy tiid hieltyd dronken wie. Hy jout ek oan dat de alkoholistyske heit út De Shining foar in grut part op him sels basearre is, wylst hy dat jierren lang net tajûn hat.
Lmbatavank
Beskriuwing
De krúsfoarmige tsjerke wurdt bekroand mei in koepel op in achthoekige tamboer. De fjouwer earmen fan de tsjerke hawwe allegear in sealtek. De tsjerke hat ien portaal dat nei it ynterieur liedt en grinzgjend oan de haadyngong is noch in portaal sûnder doar, dat nei in sydkapel liedt. Oan de oare kant fan de tsjerke binne ynskripsjes en in croix pattée yn it midden fan in sirkel lofts fan it legere finster. Itselde type krús is ek op oare tsjerken yn de omkriten fan Artik te sjen.
Ilijan Stojanov
(20 jannewaris 1977) is in eardere Bulgaarsk fuotballer. Earder spile foar CSKA Sofia, Levski Kyustendil, Levski Sofia, JEF United Chiba, Sanfrecce Hiroshima en Fagiano Okayama.
Joadsk begraafplak Berlyn-Weissensee
Nei de Twadde Wrâldkriich
It regear fan Berlyn sette yn 2010 útein mei in grutte renovaasje fan de fan opfallend giele bakstien boude muorre dy't it hôf ôffredet.
Pontysk-Kaspyske Steppe
Yn 'e skiednis fan 'e minskheid hat de Pontysk-Kaspyske Steppe in wichtich plak ynnommen. Genetysk ûndersyk hat fêststeld dat it it meast wierskynlike plak wie dêr't it hynder foar it earst domestisearre waard. Neffens de Koerganhypoteze, in frij algemien akseptearre teory yn 'e bestudearring fan 'e Yndo-Jeropeeske talen, soe it eastlike part fan 'e Pontysk-Kaspyske Steppe it oarspronklike thúslân west hawwe fan 'e sprekkers fan it Proto-Yndo-Jeropeesk.
Jos Punt
Libbensrin
Punt ûntfong syn prysterwijing op 9 juny 1979. Hy waard 1 april 1995 ta helpbiskop fan Haarlim beneamd en titulêr biskop fan Nasai. 1 july 1995 waard er ta biskop wijd troch Hendrik Joseph Alois Bomers, biskop fan Haarlim, mei Adrianus Johannes Simonis, aartsbiskop fan Utert, en Franciscus Jozef Maria Wiertz, biskop fan Roermond, as ko-konsekrators. Ek is er sûnt 1995 administrator fan it Nederlânsk Militêr Ordinariaat.
Ynternasjonaal Filmfestival fan Edinburgh
Skiednis
Yn it ramt fan it Ynternasjonaal Festival fan Edinburgh fan 1947 waard troch it Edinburgh Film Guild in Ynternasjonaal Festival fan Dokumintêre Films (International Festival of Documentary Films) organisearre, dêr't dokumintêres fan oer de hiele wrâld te sjen wiene. Dat wie it begjin fan wat yn 'e jierren dêrnei, doe't it evenemint him útwreide en fiksjefilms taliet, it Ynternasjonaal Filmfestival fan Edinburgh kaam te hjitten. Oant en mei 2007 waard it filmfestival elts jier yn augustus holden, mar mei yngong fan 2008 waard it ferskood nei in perioade fan twa wiken yn juny.
Betrayer (roman)
Wat foarôf gie
Underwilens waarden der yn 'e omkriten fan Najida noch ferskate oare skanddieden útfierd troch slûpmoardners dy't yn opdracht fan 'e jonge hear Machigi fan 'e Talaigin Marid wurkje soene. De snoade Ilisidi riddenearre lykwols dat de yntelliginte Machigi net sokke domme setten dwaan soe, en dat it foar 't neist de hearen fan 'e Senjin Marid en de Dojisigin Marid wiene (Machigi syn buorlju en yn namme syn fazallen), dy't him de skuld foar sokke dingen op 'e lea skowe woene mei as doel om him troch Ilisidi-en-dy út 'e wei romje te litten. Sadwaande ûntfong Bren ûnderweis it berjocht fan Ilisidi om troch te reizgjen nei Tanaja, de haadstêd fan 'e Taisigin Marid, om dêr ûnderhannelings mei Machigi te iepenjen. Bren die dat, en syn earste kontakten mei Machigi ûnthieten gâns wat. De Taisigi hiene ûnderwilens sawol Barb as Vejico ûnderskept, en droegen dy beiden oan Bren oer as in gebeart fan goede wil.
Betrayer
No't Bren út namme fan Ilisidi mei Machigi ûnderhannelet oer wat delkomt op 'e normalisearring fan 'e betrekkings tusken Marid en de rest fan 'e Westlike Assosjaasje, wurdt dy bedriging fansels noch helte minder. As barre soe wat Bren foarstelt, dan soene de Gilderenegaten nearne mear hawwe om har beskûl te hâlden. Fan gefolgen binne sawol Machigi as Bren no doelwiten fan 'e heechste prioriteit wurden, en beide moatte Tanaja ûntflechtsje as der yn 'e Tasaigin Marid iepen oarlochfiering útbrekt tusken de Gilderenegaten oan 'e iene kant en slûpmoardners yn 'e tsjinst fan Machigi oan 'e oare kant, stipe troch troepen dy't stjoerd wurde troch it Gildehaadkertier yn Shejidan, de haadstêd fan 'e Westlike Assosjaasje. Mei syn fjouwer liifwachten flechtet Bren yn in bestelbuske yn 'e rjochting fan Targai, mar deunby de grins fan 'e Marid wurde se besketten, mei de dea fan harren sjauffeur en de fernieling fan har buske ta gefolch. Geandefoets stekke se dêrnei de grins oer, wêrby't se ferskate kearen hast ûnderskept wurde. Bren syn liifwachten binne lykwols de elite fan 'e elite, en weve handich ôf mei harren tsjinstanners.
Orbit Books
Orbit Books is in Britske útjouwerij dy't fêstige is yn Londen en him taleit op 'e publikaasje fan science fiction- en fantasyliteratuer. Sûnt 2006 makket it bedriuw ûnderdiel út fan 'e Hachette UK, de Britske difyzje fan 'e Frânske útjouwerij Hachette Livre.
Twadde Skotske Unôfhinklikheidsoarloch
Foarskiednis
Balliol wie de âldste soan en erfgenamt fan Jan fan Balliol, de Skotske kening dy't yn 1296 troch Edwert III syn pake ôfset wie. As lieder fan 'e Unterfden frege er Ingelske stipe foar it weromwinnen fan 'e ôfnommen besittings fan dyselden. Edwert III brocht de easken fan Balliol oer oan 'e Skotske regint Moray, dy't besocht tiid te winnen om't er der raar foar siet. Oan 'e iene kant woe nimmen yn Skotlân op 'e nij oarloch mei Ingelân, mar oan 'e oare kant koe fan it weromjaan fan 'e konfiskearre lânerijen fan 'e Unterfden gjin sprake wêze, mei't dy ûnderwilens al tsientallen jierren yn it besit wiene fan oan oanhingers fan it Hûs Bruce. Op 22 april 1332 liet Edwert III by Moray op 'e nij neifraach nei de saak dwaan, en hoewol't de Ingelske kening dêr gjin iepentlike stipe foar bea, sette Balliol om dyselde snuorje útein mei it tarieden fan in ynfal yn Skotlân.
Finzenskip fan David II
Tsjin 1355 wiene de Skotten harren eardere swakte mei Frânske stipe wer te boppe kommen, en fierden se har oanfallen tsjin Ingelân op. Sa waard dat jiers nei mear as tweintich jier einlings Berwick-upon-Tweed befrijd. Edwert III kaam dêrnei fluch fanwegen, en yn it foarjier fan 1356 died er yn 'e mande mei Edwert fan Balliol in nije ynfal yn Skotlân. Hy naam de Skotten Berwick wer ôf en ferovere ek Roxburgh en Haddington, dat er frijwol mei de grûn lyk meitsje liet. Syn legere plondere hiele Lothian, baarnde Edinburch plat en ferrinnewearre de Skryn fan Us Leaffrou fan Whitekirk. Dizze episoade kaam sadwaande bekend te stean as de Ferbaarnde Marije-Ljochtmis (Burnt Candlemas). Lykwols bedijden de Ingelsen der neat mei.
De Frede fan Berwick
Nei dy lêste mislearre ynfal yn Skotlân joech Edwert fan Balliol úteinlik yn 1356 syn oanspraken op 'e Skotske troan op. Dat makke de wei frij foar wiere fredesûnderhannelings, dy't yn 1357 ta de Frede fan Berwick laten. Under de betingsten fan dat ferdrach waard David II frijlitten yn ruil foar in ûnbidich grutte lospriis fan 100.000 Skotske marken (ien Skotske mark wie ⅔ fan in Britsk pûn). Fierders bleau Berwick-upon-Tweed yn Ingelske hannen.
Hachette Books
Skiednis
Hyperion litte ferliezen oant de útjouwerij yn 1994 in bestseller skoarde mei Don't Stand to Close to the Naked Man, fan akteur Tim Allen, wêrfan't 1,1 miljoen eksimplaren ferkocht waarden. Yn 1999 waard Hyperion Books oerpleatst fan 'e Disney Publishing Group nei in oare difyzje, de Disney-ABC Television Group.
Hodder & Stoughton
Skiednis
Messrs Jackson and Walford wie in útjouwerij fan kristlike non-fiksje, en hoewol't it bedriuw as Hodder & Stoughton sawol religieus as sekulier wurk útjoech, duorre it noch oant it begjin fan 'e tweintichste iuw foar't der ek fiksje publisearre waard. Sels doe noch waard der "morele sinsuer" tapast. Yn 1928 waard Hodder & Stoughton lykwols de eksklusive útjouwer fan 'e Britske hardcover-edysjes fan 'e rige The Saint, fan Leslie Charteris, dy't oant 1983 trochrinne soe. Fierders waard yn 'e tweintiger jierren it prestizjeuze medysk tydskrift The Lancet oernommen. Letter rjochte Hodder & Stoughton de súksesfolle ymprint Teach Yourself op, dêr't selsstúdzjeboeken oer in ferskaat oan ûnderwerpen ûnder útjûn waarden.
Hodder & Stoughton ferlear yn 1993 syn selsstannichheid doe't it oernommen waard troch de Headline Publishing Group, dy't dêrnei omneamd waard ta Hodder Headline. Dat bedriuw waard yn 1999 oankocht troch W.H. Smith, wylst it yn 2002 sels de lytsere útjouwerij John Murray oernaam. Yn 2002 waard Hodder Headline troch W.H. Smith ferkocht oan 'e Frânske útjouwerij Hachette Livre, dat it bedriuw opspjalte yn twa difyzjes: Hodder & Stoughton en Hodder Education. Yn 2010 waard de lifestyle-ymprint Saltyard oprjochte, wylst it yn ûnbrûk rekke Coronet wer nij libben ynblazen waard. Yn 2011 folgen noch twa nije ymprints: Two Roads Books en Mulholland Books UK. Fierder is Hodder Faith no de liedende Britske útjouwerij op it mêd fan kristlike lekteur
Ten Years After (band)
Skiednis
It album “Chriklewood Green” út 1970 wurdt meastentiids sjoen as it bêste album dat Ten Years After makke hat. Der steane in tal hurde blues-rock numers op dit album sa as Working on the road, mar ek rêstiger liedsjes en in jazz numer Me and my baby. It lied 50.000 miles beneath my brain begjint rêstich mar letter wurdt it hurde rock. It lied Love like a man is de ienichste single hit yn Ingelân. De band spile yn 1970 ûnder oaren op it Isle of Wight Festival mar dêrnei gongen hja wat kommersjelere muzyk spyljen, mei it album “A Space in Time”. Dêrop steane yn it generaal wat lichtere ferskes, sa as I’d love to change the world. De measte lieten begjinne akoestysk en wurde nei in skoftsje war ruger. Mar der steane ek in rock ‘roll numer Baby won’t you let me rock’n roll you en in jazz numer Uncle jam op dit album.
Ten Years After gong útelkoar yn 1973. Yn de jierren tachtich kamen hja noch in pear kear wer byelkoar. Alvin Lee hie gjin nocht om wer mei de oaren te spyljen en hy gong troch as solo artyst. Yn 2013 is hy ferstoan troch komplikaasjes nei in operaasje. Leo Lyons is oant 2104 lid bleaun fan de band, dy ’t no bestiet út Chick Churchill (keyboards), Ric Lee (drums), Colin Hodgkinson (bas) en Marcus Bonfanti (sang, gitaar). Yn 2017 is der in nij album útbrocht fan Ten Years After, "A Sting in the Tale". Yn 2018 bestiet de band 50 jier en de manlju hâlde in Anniversary Tour.
Cornelis Gemma
As astronoom hat Gemma wichtich west fanwege syn waarnimmingen en beskriuwings fan in moannefertsjustering yn 1569 en fan de supernova fan 1572 (earder as de ferneamde Deenske astronoom Tycho Brahe) dy't yn it stjerrebyld Kassiopeia ferskynde en dy't er in 'Nije Fenus' neamde. Mei Brahe wie er ien fan mar in pear astronomen dy't de Grutte Komeet fan 1577 as in ferskynsel boppe de ierdske atmosfear en foarby de moanne identifisearre. Gemma hat ek de earste wittenskiplike tekening fan de aurora op syn namme brocht, in yllustraasje yn syn boek oer de supernova fan 1575.
The General's Daughter (film)
Plot
Twa jûnen dêrnei, as Brenner krekt syn ûndersyk ôfrûne hat en fuort sil, wurdt er derby roppen as der op it terrein fan 'e legerbasis it lyk fan in neakene frou fûn wurdt, mei de earms en skonken wiidút spraat en fêstbûn oan fjouwer yn 'e grûn dreaune tinthjerrings. It is deselde kaptein dy't him mei syn lekke bân holpen hat, en hja blykt Elizabeth Campbell te wêzen, in ofsier fan 'e ôfdieling Psychologyske Operaasjes (Psy Ops), en de dochter fan luitenant-generaal Joseph Campbell, byneamd "Fighting Joe", in withoe foaroansteande en tige populêre oarlochsheld, ûnder wa't Brenner noch yn Fjetnam tsjinne hat. Campbell, dy't de kommandant fan dizze legerbasis is, stiet op it punt om ôf te swaaien út 'e lânmacht en de polityk yn te gean, mooglik as fise-presidintskandidaat, en der wurdt suggerearre dat er sa'n ûnbesmodzge reputaasje hat dat er grutte kâns makket om foar dat hege amt frege te wurden.
Einlings en te'n lêsten waard se ûntdutsen en nei it sikehûs ta brocht, mar Slesinger seit dat hy der te let by helle waard; tsjin dy tiid hie se alles al djip weistoppe, en hy koe har net helpe. Wat de dieders oangie, Campbell wist net wa't dat wiene, en oan 'e oefening diene tûzenen manskippen mei. Mar letter kaam der in oare kadet by Slesinger, dy't lêst hie fan wroege (sij it net sasear dat er himsels oanjaan woe). Miskien, seit Slesinger, hat er wol in namme oan Campbell har dossier tafoege, dat soed er sa net mear sizze kinne, hy is ommers net sa skerp mear as foarhinne. Dêrom bewarret er de kaai fan syn kantoar ek ûnder de matte, dan kin er dy net kwytreitsje. Mar hy kin syn beropsgeheim fansels net skeine, en boppedat, hy is hjir noch wol in skoftke mei syn planten dwaande. Brenner en Sunhill witte genôch en nei't se de namme út it dossier opfandele hawwe, spoart Sunhill de dieder mei wroege, in kaptein Bransford handich op en wit him mei in mûklist in bekentenis te ûntlokjen, mei dêropta in list mei de nammen fan syn maten.
Roy Smith
(19 april 1990) is in Kostarikaansk fuotballer. Earder spile foar Brujas, Orión, Gainare Tottori, The Strongest, Uruguay, Santos Guápiles en Cartaginés.
Samson Reservaat 137
Geografy
It Samson Reservaat 137 is sitewearre yn it sintrale diel fan Alberta, likernôch 70 km súdlik fan 'e provinsjale haadstêd Edmonton en ek súdlik fan Wetaskiwin. It stedsje Maskwacis, dat it haadplak fan it reservaat is, leit rûchwei foar de eastlike helte binnen de grinzen fan it reservaat. Yn it noardwesten grinzget it Samson Reservaat oan it Ermineskin Reservaat 138 en yn it súdwesten oan Ponoka County. De grins mei dy beide gebieten falt lyk mei de fan noard nei súd rinnende Alberta Highway 2A. De fan east nei west rinnende Alberta Highway 611 rint dwers troch it Samson Reservaat en krúst oan 'e westlike râne Highway 2A. It Samson Reservaat beslacht in oerflak fan 128,07 km², en is dêrmei fierwei it grutste fan 'e beide reservaten fan 'e Samson Kry Naasje (it oare is it Samson Reservaat 137A).
Demografy
Neffens ynformaasje fan 'e Kanadeeske oerheid hie it Samson Reservaat yn 2006 3.295 permaninte bewenners, dy't yn 929 ûnderskate wenten libben. Dat wie in befolkingsgroei fan 7,4% yn ferhâlding mei 2001. Neffens gegevens fan 'e Kanadeeske folkstelling fan 2011 hie it reservaat doe 3.746 permaninte bewenners, in groei fan 13,7% yn ferhâlding mei 2006. De befolkingstichtens bedroech yn 2011 29,2 minsken de km². De bewenners fan it reservaat binne sa goed as allegearre leden fan 'e Samson Kry Naasje. Hja binne etnyske Kry (Cree), in Algonkwynsktalich folk dat de talrykste Yndiaanske groep fan Kanada foarmet.
Kenny Cunningham
(7 juny 1985) is in Kostarikaansk fuotballer. Earder spile foar Municipal Pérez Zeledón, Carmelita, Alajuelense, Herediano, San Carlos, Gainare Tottori, The Strongest, Wellington Phoenix, Herediano en Uruguay.
2e milennium
|-
Hajravank
Beskriuwing
De tamboer en koepel binne by in restauraasje fan 1977 oant 1989, nei't de oarspronklike koepel earder ynstoart wie, wer opboud.
Franz Marc
Marc lei him foar alles ta op bisteportretten, wêrby't er no net drekt de úterlike ferskiningsfoarm, mar wol de ynderlike essinsje fan it bist besiket te begripen. Dêrby spile de troch him betochte kleuresymbolyk in grutte rol. Bygelyks blau stie by him foar it "it manlik prinsipe, steech en geastlik" en giel foar "it froulik prinsipe, sêft, fleurich en sinlikheid". Under ynvloed fan it kubisme ferienfâldige er de foarmen ek sterk. Dêrtroch hingje syn skilderijen hieltyd mear oer nei it abstrakte. Syk lêste wurk ferwiist dúdlik nei de wiere útdrukkingskrêft fan it abstrakte ekspresjonisme.
Blondearjen
Yn hegere konsintraasjes ûntkleuret wetterstofperokside ek de hûd, wat (pynlike) wite plakken feroarsaket. It effekt fan it gebrûk fan in blondearmiddel mei wetterstofperokside is sa:
Slot Schönhausen
Het Slot Schönhausen (Schloss Schönhausen) is een barok slot yn it Berlynske stedsdiel Niederschönhausen fan it distrikt Pankow. It slot stiet midden yn in park, dêr't it rivierke de Panke troch hinne streamt. It skiedkundige belang van it slot is dat it ûnder it regear fan Frederik de Grutte as simmerresidinsje fan syn frou keninginne Elisabet Christine fan Prusen tsinne. Ek de earste en iennige presidint fan de Dútske Demokratyske Republyk (DDR), Wilhelm Pieck, makke gebrûk fan it slot.
Rhyse Richards
Libben en karriêre
Richards waard yn 1972 berne yn Orange County, ûnder de reek fan Los Angeles, yn it suden fan 'e steat Kalifornje. Se makke har debút yn in pornografyske film yn 2007, doe't se 35 jier wie. Neffens de Internet Adult Film Database (IAFD) spile se neitiid yn 45 pornofilms, û.m. foar sokke foaroansteande labels as Devil's Film, Wicked Pictures, Vivid Entertainment, Anabolic Video, New Sensations, Evil Angel, Hustler Video, Third Degree Films, Sin City, Digital Playground, Zero Tolerance en Jules Jordan Video. Ek hat se wol wurke foar pornosites op it ynternet, lykas Reality Kings en Brazzers.
Fan it begjin ôf oan spile Richards benammen rollen yn 'e milf- en cougar-sjenres fan 'e Amerikaanske pornoyndustry. Har jongere styfsuster Rhylee Richards is ek wurksum as pornoaktrise, en mei har wurke Rhyse gauris gear, bgl. by in sêne foar de site SisterReunion.com. Rhyse Richards loek har yn 2012 werom út 'e pornoyndustry, en wennet tsjintwurdich yn Hollywood.
José Palmeira Lessa
José Palmeira Lessa (Coruripe, 18 jannewaris 1942) is in Brazyljaansk Roomsk-katolyk geastlike. Hy is sûnt 1998 aartsbiskop fan Aracajú.
Libbensrin
Op 6 desimber 1996 waard hy ta koadjutor-aartsbiskop fan Aracajú beneamd en 26 augustus 1998 ynstallearre as aartsbiskop.
Samson Kry Naasje
Skiednis
Yn april 1881 stiene de Samson-troep en de oanbuorjende Ermineskin-troep lân ôf oan 'e Canadian Pacific Railway, foar de oanlis fan in spoarline nei de westkust fan Noard-Amearika. Yn augustus 1885 metten ferskate opperhaden fan 'e Kry út sintraal Alberta, ûnder wa Samson, Koartsturt (Bobtail) en Harmelingehûd (Ermineskin), de Britske amtner John C. Nelson, dy't belêstge wie mei it fêststellen fan 'e Yndianereservaten yn dy krite, om te oerlizzen oer de grinzen fan 'e reservaten dy't harren troepen krije soene.
Ichtustsjerke (Heech)
thumb De Ichthustsjerke yn Heech is in tsjerke yn de gemeente Súdwest-Fryslân.
Bernard Fullenius (1565-1636)
Bernard Fullenius (Westfalen, om 1565 – Ljouwert, om 1636) wie in teolooch dy't om 1565 hinne yn it hartochdom Westfalen yn it Hillige Roomske Ryk berne waard.
Biografy
Fullenius boaske yn 1595 yn Ljouwert oan Atje Bockes Abbema.
Stimakteur
In stimakteur of stimaktrise (soms ek stimartyst(e) neamd) is in akteur of aktrise dy't syn stim lient oan ien of mear personaazjes yn audiofisuële media (meast tekenfilms of kompjûterspultsjes) of dy't voice-over-wurk docht (d.w.s. de fertelstim leveret, bgl. by dokumintêres of reklamespotsjes).
Debby Petter
Debby Petter (folút: Deborah Daniëlle Petter; Weesp, 10 septimber 1956) is in Nederlânsk kabaretiêre en aktrise en earder presintatrise en nijslêzeresse fan mingd Nederlânsk en Joadsk etnysk komôf. Hja is benammen bekend wurden as nijslêzeresse fan it NOS Journaal en as de frou fan 'e ferneamde konferansier Youp van 't Hek. Fanôf 2011 hat se mei eigen stikken in karriêre as it toanielaktrise opboud.
Jonkheid en komôf
Petter is hikke en tein yn it Hollânske Weesp, dêr't se yn 1956 berne waard. Har heit hie dêr in toskedokterspraktyk. Har mem, Hélène Egger (1929), is in Joadinne, dy't ûnder de Twadde Wrâldoarloch as tinerfamke jierrenlang ûnderdûkt siet. Har eigen mem wie oan it begjin fan 'e oarloch ferstoarn oan in harsenstumor, en har heit, beide bruorren en hast de hiele fierdere famylje kamen om yn 'e Dútske ferneatigingskampen.
Priveelibben
Mei Van ’t Hek kaam Petter foar it earst yn 1973 yn 'e kunde, op har eineksamenfeest. Hy hie koart tefoaren tegearre mei Daan van Straaten de kabaretgroep "Nar" oprjochte, en frege Petter om dêr ek oan mei te dwaan. Dêroer sei hja yn in fraachpetear yn 2015: "Ik koe hielendal neat. Ja, ja, hy hie in dûbele aginda, sûnder mis. Want hy sei dat er my in ferske sjongen sjoen hie op in skoaljûn yn 't Spant en dat ik sa moai song. Dat wie fansels gelul. Hy woe my ynpakke, en dat hat er hiel snoad dien." Yn 1974, doe't se achttjin jier wie, ferliet Petter "Nar" lykwols, om in jier as au-pair yn Parys ta te hâlden, mei as doel om Frânsk te learen. Dat betsjutte in breuk mei Van 't Hek.
Johannes Schlaf
Wurk
(Kar út)
Abraham Cahan
thumb|right|200px|Abraham Cahan, sosjalistysk kranteredakteur en skriuwer. Abraham "Abe" Cahan (Podberezhie, 7 july 1860 - New York City, 31 augustus 1951) wie in yn Litouwen berne Amerikaanske sosjalistysk kranteredakteur, skriuwer, en politikus.
Kian (bolle)
Libben
Kian waard mids 1997 smiten yn 'e stâl fan Jeu en Roel Smitz yn it Limburchske Maria-Hoop. Hy wie de soan fan 'e ko Kitty en de bolle Andries, en syn namme is in gearlûking fan 'e earste wurdlidden fan 'e nammen fan syn âlden. Syn pake wie de ferneamde bolle Sunny Boy, dy't noch altyd it rekôr hat de meast brûkte fokbolle aller tiden te wêzen. Koart nei syn berte waard Kian oankocht troch de koöperative fokkerijferiening CRV, dy't him oerbrocht nei syn stâlen te Gytsjerk. Dêr krige Kian troch syn sêftaardige karakter de reputaasje fan 'knuffelbear'.
Bep Turksma
Oarlochsjierren
Yn de Twadde Wrâldoarloch rekke Turksma belutsen by it Delftsk studinteferset. Op 10 septimber 1942 waard se arrestearre. en nei kamp Westerbork brocht. Sy wie learling-ferpleechster en waard dêr nachtferpleechster. Sadwaande hie se genôch frijheid op trije moanne letter te ûntkommen en fuortendaliks ûnder te dûken.
Pius XI
Ensykliken
Yn syn tiid hie de paus te meitsjen mei de opgong fan it kommunisme en it faksisme, dat er feroardiele. Yn de ensyklyk "Non Abbiamo Bisogno" (Italjaansk foar "Wy hawwe gjin ferlet", 18 juny 1931) joech er krityk op it Italjaanske faksistyske rezjym. Nei in rige fan diplomatike protesten joech er út soarch oer it rasisme en nasjonaalsosjalisme op 14 maart 1937 de ensyklyk "Mit brennender Sorge" út. Hast tagelyk folge "Divini Redemptoris" op 19 maart 1937 tsjin it yn Ruslân hearskjende kommunisme. Mei de ensyklyk "Nos es muy conocida" (Spaansk foar "It is ús tige bekend", 28 maart 1937) sette de paus it yn 'e kant tsjin de ferfolging fan de Tsjerke yn Meksiko.
Ferstjerren
By it útgraven fan de romte foar syn grêf waarden yn de 20e iuw twa ferdjippings bleatlein, dêr't ea minsken begroeven wiene. Njonken ferskate oare tombes waard ûnder de flier ek in grêf mei bonken fûn, dat oan Petrus tawiisd waard. De ûnderierdske grêffjilden kinne op oanfraach besichtige wurde.
The Big Country (film)
Distribúsje
De distribúsje fan The Big Country waard fersoarge troch United Artists (UA). De film gie op 13 augustus 1958 yn Atlantic City yn premiêre. Yn 1981 giene de distribúsjerjochten mei de oername fan UA oer nei Metro-Goldwyn-Mayer (MGM).
Katedraal fan Nantes
Skiednis
Nei in skoft rêst waard fanôf 1627 wer fierder wurke oan de katedraal. De gewelven fan it middenskip waarden tusken 1627 en 1629 ynbrocht, it súdlike transept folge yn de jierren 1631-1637 en de bou fan de súdlike sydskippen fan it koer tusken 1650 en 1668. Dêrnei bleau de tsjerke mei it noch romaanske koer oant yn de 19e iuw foar in grut part itselde.
Mel Blanc
thumb|Grêf fan Mel Blanc Melvin Jerome (Mel) Blanc (San Francisco (Kalifornje), 30 maaie 1908 - Los Angeles, 10 july 1989) wie ien fan de meast ferneamde Amerikaanske stimakteurs en komyk. Hy joech syn stim fral oan in protte Looney Tunes/Merrie Melodies-figueren, mar ek by The Flintstones en The Jetsons liende er syn stim oan in tal figueren. Hy wie ien fan mar in pear stimakteurs waans namme yn de ôftiteling fan de tekenfilmkes wêr't er oan meidie.
Yn de entertainmentyndustry wie er bekend as “de man mei de tûzen stimmen”.
Simple Minds
Skiednis
Koart nei dy hit ferliet de bassist Derek Forbes de band. Oare hits dy't yn de top tsien stiene yn dy tiid wiene Alive and Kicking, Sanctify Yourself en All The Things She Said. Yn 1988 organisearre de band yn gearwurking mei Jerry Dammers fan The Specials it Nelson Mandela 70th Birthday Tribute Concert yn it Londenske Wembley Stadion. Spesjaal foar dizze gelegenheid waard it nûmer Mandela Day útbrocht en dit waard ek in hit. Oan 'e ein fan de jierren tachtich hie de band in twadde hit dy't yn Nederlân op nûmer ien kaam, it nûmer Belfast Child út 1989. Yn 1983 hie Jim Kerr tegearre mei de rockgroep U2 in optreden op it Belgyske muzykfestival Rock Werchter. Yn 1985 hat de band in optreden jûn yn Philadelphia op it benefytkonsert Live Aid, dat organisearre waard troch Bob Geldof en Midge Ure om jild op te heljen foar de hongersneed yn Etioopje.
2012: X5
Yn febrewaris 2012 kaam der in boks út dêr't de earste fiif albums op bondele stiene mei de titel X5. Der stiene ek remastere nûmers op en it nedige bonusmateriaal. Yn de earste moannen fan 2012 wie der in 'yntieme' toernee "5X5 Live". Fan de earste fiif albums waarden der fiif nûmers it album spile. Fan de ferskate optredens yn dat jier kaam der in live cd út: 5x5 live. Yn 'e maitiid stie de band wer yn de studio om de opfolger fan Graffiti Soul op te nimmen. Ein juny gie Simple Minds de hiele wrâld wer oer om optredens te jaan. Sy joegen op 30 juny ek in konsert op it Belgyske pop- en rockfestival Rock Werchter.
2018-no: Walk Between Worlds
Yn novimber waard in nij studio-album oankundige mei de namme Walk Between Worlds. It album kaam op 2 febrewaris 2018 út en der kaam in koarte promoasjetoer. De band kaam bygelyks yn de Ancienne Belgique yn Brussel en yn Paradiso yn Amsterdam. Letter kaam der in wiidweidige toer troch it Feriene Keninkryk (yn 'e mande mei The Pretenders) en yn de simmer fan 2018 stie de band op festivals yn Jeropa.
Bogoroditski-kleaster (Kazan)
Fynst ikoan en stifting
Op 29 juny 1904 waard de ikoan fan de Mem Gods fan Kazan út de katedraal stellen, mooglik fanwegen de kostbere list. Sûnt is de ikoan net wer sjoen en mooglik ferneatige.
Ynternasjonaal Filmfestival fan Toronto
It Ynternasjonaal Filmfestival fan Toronto (Ingelsk en offisjeel: Toronto International Film Festival) is in filmfestival dat elts jier yn begjin septimber holden wurdt yn 'e Kanadeeske stêd Toronto. De namme wurdt gauris ôfkoarte ta TIFF (en stilearre as tiff). It is ien fan 'e grutste publyk tagonklike filmfestivals fan 'e wrâld, dêr't anno 2018 elts jier mear as 480.000 besikers op ôf komme. Sûnt de oprjochting yn 1976 is it Ynternasjonaal Filmfestival fan Toronto útwoeksen ta in museumeftige bestimming foar filmkultuer dy't hiele jier rûn besocht wurde kin yn 'e TIFF Bell Lightbox, in dynamysk sintrum op it mêd fan film yn 'e binnenstêd fan Toronto.
Beskriuwing
It Ynternasjonaal Filmfestival fan Toronto is in alve dagen duorjend evenemint, dat begjint op 'e jûn fan 'e tongersdei nei de Dei fan de Arbeid, dy't yn Kanada op 'e earste moandei yn septimber falt. It festival wurdt holden op ferskate lokaasjes yn 'e binnenstêd fan Toronto. Yn 2016 waarden dêr yn 28 filmsealen 397 films út 83 lannen fertoand oan 480.000 besikers, wêrûnder mear as 5.000 faklju út 'e filmyndustry. Op it Ynternasjonaal Filmfestival fan Toronto wurde de Toronto International Film Festival People's Choice Awards útrikt.
List fan planetoïden 82601-82700
Dit is in list fan planetoïden 82601-82700.
Kolumbanus fan Luxeuil
Libbensrin
Hy hie syn oplieding yn it kleaster fan Bangor, dêr't er sels ek tritich jier ûnderrjochte. Yn 590 ferfear er mei in selskip fan tolve manlju (Gallus, Kolumbanus de Jongere, Deikolus, Attala, Cummain, Eogain, Eunan, Gurgano, Libran, Lua, Sigisbert en Waldoleno) nei it Merovingyske Galje, dêr't er de Abdij fan Luxeuil stifte. Hy skreau strange kleasterregels (Regula monachorum en Regula coenobialis) foar dy mienskippen. Dy regels waarden yn de njoggende iuw ferfongen troch de Regel fan Benediktus. Hy waard freonlik ûntfongen troch de Merovingyske kening fan Boergonje, Guntram fan Boergonje. Om't er fragen hie oer de ûnseedlikens oan it hôf, waard er troch Guntram syn skoansuster, keninginne Brunhilde fan Austraasje yn 610 út Boergonje ferballe. Nei in swerftocht troch Switserlân kaam er yn 614 yn Itaalje telâne yn it Lombardyske keninkryk fan Agilulf en Teodelinde dêr't er de Abdij fan Bobbio stifte. Hy ferstoar dêre op 23 novimber 615.
2e milennium f.Kr.
|-
Zootopia
Plot
It hiele ûndersyk liket yn in fiasko te einigjen as Nick en Judy finzen nommen wurde troch de trewanten fan Mr. Big, dat in miniskule poalpipermûs blykt te wêzen, dy't bewekke wurdt troch in eskadron reuseftige iisbearen. Mr. Big hat noch in appeltsje te skilen mei Nick om't dy oan syn muoike in 'tapyt' ferkocht hat dat de pels fan 'e kont fan in stjonkdier bliek te wêzen. Op it stuit dat Nick en Judy ombrocht drige te wurden, ferskynt lykwols Mr. Big syn dochter Fru Fru op it toaniel, dat deselde pipermûs blykt te wêzen dy't Judy earder fan 'e ferplettering troch it doughnut-úthingboerd rêden hat. As tank foar it rêden fan it libben fan syn dochter beslút Mr. Big Judy en Nick dan by it ûndersyk te helpen. Hy fertelt dat Otterton út frije wil yn 'e limûsine ynstapt wie, om't er in saak mei Mr. Big ôf te hanneljen hie, mar dat er ûnderweis degenerearre ta in ferwyldere steat en Mr. Big syn sjauffeur Manchas oanfoel om dêrnei út te piken.
As se harren rie te'n ein it stedhûs besykje, biedt loko-boargemaster Bellwether Judy en Nick direkte tagong ta de bylden fan 'e befeiligingskamera's yn 'e stêd. Dan ûntdekke se dat Manchas finzen nommen is troch wolven, en Judy nimt daliks oan dat dàt de "nachtgûlers" binne dêr't Otterton it oer hie (wolven gûle ommers nei de moanne, sa't eltsenien wit). Sy en Nick folgje it spoar fan Manchas en syn ûntfierders nei it Psychiatrysk Sikehûs Cliffside, en as se dêr ynbrekke, fine se net inkeld Manchas werom, mar ek Otterton en alle oare trettjin ferdwûne rôfdieren. Boppedat ûntdekke se dat boargemaster Leodore Lionheart (in liuw) harren dêr bûten it sicht fan 'e media en de publike opiny finzen hâldt wylst er wittenskippers oan it wurk hat om 'e oarsaak fan harren ferwyldering te ûndersykjen. Lionheart is deabenaud dat útkomme sil dat rôfdieren samar ferwylderje en oare bisten oanfalle kinne: as liuw is hy ommers ek in rôfdier, en soks soe samar de ein fan syn politike karriêre betsjutte kinne.
White Night (roman)
Ynhâld
As er letter thús is, brûkt Harry dat stikje ferve om yn syn mei soarch gearstalde makette fan it sintrum fan Chicago de auto fan Griismantel werom te finen. Troch in komplekse betsjoening kin Harry him dan fia de makette folgje en ôflústerje. Sa is er tsjûge fan in petear tusken Griismantel en ien mei wa't er gearwurket; se hawwe it oer de Skavis, dy't de searjemoardner wêze soe, en oer in heimsinnige organisaasje dy't se "de Rûnte" neame. Ek docht út it petear bliken dat de persoan op 'e passazjiersstoel fan 'e auto fan Griismantel immen is dy't earder alris in konfrontaasje mei Harry hân hat en dy oerlibbe hat. Nei't de passazjier wer útstapt is, folget Harry Griismantel nei de Understêd, de grimelgrammel fan âlde tunnels en romten ûnder Chicago. Dêr is er der tsjûge fan hoe't de man in ûnderhâld hat mei syn opdrachtjouwer, dy't oan him ferskynt troch in magyske projeksje, en dy't Harry weromken as de nekromantikus Cowl. Mei Cowl hat Harry earder in konfrontaasje hân (sjoch: Dead Beat), en hy ferkearde yn 'e (blykber misse) ûnderstelling dat er mei him ôfweefd hie. As Cowl Harry syn ôflústerjen gewaar wurdt, hellet er mei tsjoenderkrêft nei him út, mar de klap wurdt fersêfte trochdat Harry yn 'e beskerming fan syn eigen wente ferkeart en teffens troch de magyske makette, dy't koartslút foar't er troch de folle krêft fan Cowl syn úthaal rekke wurde kin. Ear't Harry weromsmiten wurdt nei syn eigen lichem, fangt er in glimp op fan it gesicht fan Griismantel.
De oare deis komt Murphy del, dy't Harry fertelt dat it goed giet mei Ramirez. Dy wie nammentlik swierferwûne rekke yn it duël, en neitiid daliks nei it sikehûs brocht. Weromsjend op it gefjocht fan 'e foargeande jûns is Harry der ridlik fan oertsjûge dat de ûntploffing fan 'e eksplosiven en de dêropfolgjende ynstoarting fan 'e grot de ein betsjut hat foar Vittorio Malvora. Mar Cowl befûn him fuortby syn eigen poarte nei it Nevernever, dat dy is de dûns nei alle gedachten ûntsprongen. Op har fraach hoe't er Marcone safier krigen hat om te helpen, antwurdet Harry dat er oanbean hat om 'e maffiabaas te helpen om him as frijhear oan te sluten by de Unseelie Akkoarten. Marcone hat dêrfoar foarspraak nedich fan trije hjoeddeistige leden, en Harry hat tasein ien fan dy trije wêze te sillen, wat er dwaan kin yn syn hoedanichheid fan warder fan 'e Wite Ried. Harry syn motyf om soks te dwaan, ôfsjoen fan syn direkte ferlet fan 'e help fan Marcone, is dat er de maffiabaas in reden en de mooglikheid jaan wol om Chicago te ferdigenjen tsjin ynkringing troch boppenatuerlike wêzens. Oant no ta hat Harry sels witten foar te kommen dat syn stêd troch sokken oernommen waard, mar it wurdt hieltyd dreger en hy is bang dat er it úteinlik allinne net oprêde sil. Op Murphy kin er fansels altyd rekkenje, mar se witte allebeide dat de Spesjale Undersyksienheid fan it Chicago Police Department altyd behindere wêze sil troch burokrasy en de needsaak om nei bûten ta te bearen dat boppenatuerlike wêzens net besteane. Murphy stelt fêst dat Harry Marcone brûkt, en Harry stimt dêrmei yn en follet oan dat Marcone him ek brûkt, mei't tagong ta de Unseelie Akkoarten alderhanne nije mooglikheden foar de maffiabaas opsmite sil, wêrfan't guon miskien dingen binne dy't Harry leaver net sjoen hie.
Nitrifikaasje
thumb|[[Stikstofrûntegong]] Nitrifikaasje is de biologyske oksidaasje fan ammoanium ta nitryt folge troch de oksidaasje fan dat nitryt ta nitraat. Nitrifikaasje is in wichtige stap yn de stikstofrûntegong fan ekosystemen, dêr't de yn dea organysk materiaal fêstleine stikstof wer ta beskikking komt foar de libjende planten.
Untslach
Utsein yn it gefal fan stellerij of oar wangedrach fan 'e wurknimmer hawwe alle wurknimmers by ûntslach rjocht op in transysjefergoeding, salang't se teminsten twa jier by deselde wurkjouwer yn 'e tsjinst binne, it ûntslach op inisjatyf fan 'e wurkjouwer komt of as it ûntslach op inisjatyf fan 'e wurknimmer komt, mar feroarsake wurdt troch earnstich ferwytber hanneljen of neilitten fan 'e wurkjouwer. De transysjefergoeding is ôfhinklik fan 'e doer fan it tsjinstferbân; de stelregel is 1/3 moannesalaris per tsjinstjier en 1/2 moannesalaris per tsjinstjier dat de wurknimmer langer as 10 jier by de wurkjouwer yn 'e tsjinst west hat. Maksimaal kin de transysjefergoeding €77.000 bedrage, of maksimaal in jiersalaris foar lju dy't mear as €77.000 yn it jier fertsjinje.
Alpineskyen op de Olympyske Winterspullen 1998
200px|thumb|right|200px|De Olympyske alpinesky lokaasje fan Nagano 1998
Hohenstein (Hessen)
Hohenstein is in gemeente yn de Rheingau-Taunus-Kreis yn de Dútske dielsteat Hessen.
Hûs fan Wedde
Addinga
De boarch waard yn 1362 boud troch Adde Addinga, dy't Westerwâlde yn lien krige fan de Abdij fan Corvey. De Addinga's wiene in haadlingefamylje út it Fryske Reiderlân, mar Adde Addinga ferlear syn besit troch de úttynjende Doalert mei de Sint-Marsellusfloed fan 1362. Om syn posysje te fersterkjen yn Westerwâlde, liet er de boarch bouwe. Addinga en syn neiteam hiene it lykwols dreech en fêstigje harren gesach dêre. Westerwâlde wie in hearlikheid fan it Bisdom Múnster en de Abdij fan Corvey, mar regele troch middel fan it Westerwâldske lânrjocht syn saken almeast sels. Spul ûntstie doe't Addinga de rjochtspraak nei de boarch ferhúzje woe, dat neffens it folk tsjin it lânrjocht wie. De Addinga's lieten yn 1460 in muorre om de boarch hinne bouwe. Troch stipe fan de stêd Grins oan it folk moasten de Addinga's belies jaan. Yn 1478 waard de boarch mei de noch net dienmakke muorre ferneatige. Grins liet de Pekelboarch oan de Pekel A bouwe om harren ynfloed út te wreidzjen. De Wedderboarch waard yn 1486 fannijs troch Hayo Addinga boud, nei't er tastiming fan de biskop fan Múnster krigen hie.
Bert Tinge
Lietsjeskriuwer
Fierders levere hy teksten oan ûnder mear it Apollo Trio en de Ariba's.
Gabriel Popescu
(25 desimber 1973) is in eardere Roemeensk fuotballer. Earder spile foar Electroputere Craiova, Universitatea Craiova, Salamanca, Valencia, Numancia, Dinamo Bucureşti, Naţional Bucureşti, Suwon Samsung Bluewings en JEF United Chiba.
Hope Springs (film út 2012)
Plot
It earste probleem dat Kay oerwinne moat, is Arnold syn ûnwil om mei. Hy is in man fan fantasijleaze rûtine, dy't fynt dat der neat mis is mei harren houlik. Kay seit him lykwols oan dat sy nei Maine giet en dat hy it fierders sels mar witte moat. Se nimt de betreffende dei in taksy nei de lofthaven en giet oan board fan it fleantúch, dêr't se yn spanning ôfwachtet. Arnold wifelet salang't er de tiid hat oer wat er dwaan sil. Hy wol net nei Maine en alhielendal net yn houliksterapy, mar in kollega fan him, dy't by de frou wei rekke is om't er net nei har harkje woe en dy't no as frijfeint yn in lyts appartemintsje wennet, hat him ferteld dat er wol krûpende werom wol en dat er eltse dei noch spyt hat dat er net wat mear muoite dien hat om syn houlik te rêden. Dat, mei uterste tsjinnichheid jout Arnold him op it lêste momint by Kay yn it fleantúch, dêr't er har mei argewaasje freget oft se no har sin hat. Dat hat se yndie.
Mad Max Beyond Thunderdome
Plot
Max en de bern glûpe dêr binnen fia it rioel, en mei de help fan Pig Killer witte se Master te befrijen en te ûntsnappen yn in frachtweintrein nei't se de metaanfergêsterij ferneatige hawwe. Aunty en de oare ynwenners fan Bartertown sette de efterfolging yn en helje de frachtweintrein yn, mar de groep fan Max hâldt de Bartertowners op wylst Scrooloose ien fan 'e efterfolgjende fiertugen stelt, dat Max syn eigen auto blykt te wêzen. De flechtlingen kruse it paad fan Jedediah en Jedediah jr., en Max twingt Jedediah om te helpen by de ûntsnapping troch harren yn syn fleantúch te litten. Troch mei syn eigen auto op 'e efterfolgers yn te riden, klearret Max in 'lâningsbaan' dy't it fleantúch brûke kin om op te stiigjen, mar wylst de oare flechtlingen ûntsnappe, bliuwt Max dêrtroch sels efter yn 'e hannen fan Aunty Entity. Dy beslút lykwols syn libben te sparjen, mei't se respekt foar him krigen hat. Se lit him gean en set mei har folgelingen ôf, nei't men oannimme mei om, sa't se earder ûnthjitten hie, Bartertown wer op te bouwen.
Jedediah fljocht de bern nei de kust ta, dêr't se de troch in kearnoarloch ferwoastge ruïnes fan Sydney ûntdekke. Jierren letter hawwe de bern in lytse mienskip mank dy ruïnes fêstige, besteande út harrensels en oaren dy't se by de tiid lâns opnommen hawwe. Savannah, dy't no de lieder fan 'e delsetting is, draacht eltse jûn it ferhaal foar fan harren reis nei feilichheid en de man dy't harren rêden hat, wylst Max, dy't dan noch altyd libben en wol yn 'e woastyn is, fierder doarmet nei ûnbekende plakken.
Distribúsje
De distribúsje fan Mad Max Beyond Thunderdome waard fersoarge troch Warner Bros. De film gie op 10 july 1985 yn 'e Australyske bioskopen yn premiêre. It byhearrende soundtrackalbum kaam yn augustus 1985 út by platemaatskippij Capitol Records. It befette it liet We Don't Need Another Hero (Thunderdome) fan Tina Turner, dat yn 'e film de ôftiteling begeliedt en dat in grutte wrâldwide hit waard. It iennichste oare liet fan Turner op 'e soundtrack fan Mad Max Beyond Thunderdome wie One of the Living, dat minder súksesfol wie.
Granger (Washington)
Granger is in plak (city) yn Yakima County yn de steat Washington, Feriene Steaten. Neffens de folkstelling fan 2010 hie it 3246 ynwenners. It plak waard oant 2000 oantsjutten as town, mar is dêrnei in city wurden.
Anita Rani
Karriêre
Fan 2011 oant 2015 presintearre Rani it programma Four Rooms, wêryn't unike foarwerpen te keap oanbean waarden oan keaplju dy't op dat mêd spesjalisearre wiene. Mei Justin Rowlatt fersoarge Rani yn 2011 ek de presintaasje fan 'e twadielige dokumintêre India on Four Wheels, oer in autoreis troch Yndia wêrby't de skiednis en foarútgong fan dat lân beljochte waarden oan 'e hân fan saken dy't de presintators ûnderweis tsjinkamen. Yn 2012 en 2014 folgen twa soartgelikense dokumintêres fan Rani en Rowlatt oer Sina en Ruslân: China on Four Wheels, resp. Russia on Four Wheels. Yn 2012 naam Rani diel oan it BBC-realityprogramma foar it goede doel Great Sport Relief Bake Off, wêryn't se de itensiedenswedstryd wûn.
Seksuele yntimidaasje
Op it wurk
De kâns op seksuele yntimidaasje is grutter yn in organisaasje mei in sterke hierargy of dêr't in machokultuer hearsket. Mar ek in losse omgongskultuer kin net sûn wêze op dat punt, dêr't der in ûndúdlike grins tusken winske en net-winske gedrach is.
Wetjouwing
Yn Nederlân is it ferbod op seksuele yntimidaasje sûnt 1994 part fan de Arbeidsomstannichhedewet. Sûnt 2006 is it ûnderbrocht by de diskriminaasjewetjouwing, yn artikel 7:646 fan it Boargerlik Wetboek. Dêrtroch wurdt de bewiislêst yn guon gefallen omkeard. Wurklju kinne gauris by in betrouwenspersoan terjochte as der wat foarfalt.
Waldems
Waldems is in gemeente yn de súdhessyske Rheingau-Taunus-Kreis, Dútslân. It gemeentehûs stiet yn it Ortsteil Esch.
Yndieling
De gemeente bestiet út seis de plakken (Ortsteile) Bermbach, Esch, Niederems (mei Reinborn), Reichenbach, Steinfischbach en Wüstems.
Rumor Has It...
Plot
Opluchte tutet Sarah Burroughs, en wurdt sa op 'e die trappearre troch Jeff, dy't ûngerêst út New York wei hielendal nei San Francisco reizge is doe't er mear as 24 oeren neat fan Sarah hearde. Sarah besiket út te lizzen wat de bard is, mar as se opbychtsje moat dat se mei Burroughs op bêd west hat, begrypt se sels ek wol dat dat eins net út te lizzen falt. Jeff jout har noch ien kâns en freget har plompwei om mei him te trouwen. As Sarah net daliks antwurdet mar ynstee wifelet, wit hy genôch en jout him ôf om wer nei hûs te gean.
Te lider slein reizget Sarah werom nei Pasadena, dêr't se by har beppe Katharine te rie giet. Dy ûntstekt lykwols yn grime sadree't se heart dat Burroughs mei har beppesizzer sliept hat. Wylst se noch oan it redendielen binne, wurdt Katharine opskille troch Sarah har heit Earl, dy't fertelt dat Annie ûnderweis nei Belize foar har houliksreis yn it fleantúch in panykoanfal krigen hat en weromkeare moatten hat. Annie is alhiel oerémis, en as se heart dat Sarah by Katharine is, stiet se derop dat se inkeld mei Sarah prate wol. Dat Sarah giet wer nei har âldershûs en besiket Annie te treasten. Om har derfan te oertsjûgjen dat sy (Annie) net it stomste lid fan 'e famylje is, fertelt se har dat sy (Sarah) op bêd west hat mei in man dy't ek seks hân hat mei harren mem en beppe. Se stelt Annie, wa har panykoanfal feroarsake waard troch twifels oer har houlik, ek gerêst dat se wier wol fan har brêgeman Scott hâldt. Dêrtroch beseft Sarah dat sysels ek wier wol fan Jeff hâldt.
Produksje
Rumor Has It… soe oarspronklik regissearre wurde troch Ted Griffin, dy't sels ek it senario skreaun hie. Koart nei't de opnamen op 21 july 2004 úteinset wiene, ûntstiene der lykwols swierrichheden op 'e set. Al yn 'e earste wike rekke de produksje ferskate dagen efter op it skema, en op 5 augustus ûntsloech Griffin kameraregisseur Ed Lachman. De deis dêrop waard Griffin sels oan 'e dyk set troch útfierend produsint Steven Soderbergh. De produksje waard stillein om 'e ferfangend regisseur Rob Reiner by steat te stellen en fier feroarings troch yn it senario, de cast en de filmcrew. Sa waarden de oarspronklike akteurs Charlie Hunnam, Lesley Ann Warren, Tony Bill en Greta Scacchi ferfongen. Op 18 augustus waarden de opnamen ferfette.
Untfangst
Roger Ebert, dy't skreau foar de Chicago Sun-Times, fûn de film wol slagge. Hy murk op: "De plot […] klinkt as in gimmick. Dat is om't it ek in gimmick is. Mar it is in goede gimmick. En Rumor Has It… wurket om goede redens, wêrûnder in kundige opbou fan it ferhaal en de oanwêzigens fan Kevin Costner […], in natuerlik akteur mei in ûnbidich garisma […]. Dit is gjin geweldige film, mar hy mei it oansjen lije en der sitte in stikmannich goede grappen yn. De casting fan Aniston is krúsjaal, want sy is de heldinne fan it ferhaal, en […] hat de persoanlikheid om it oannimlik te meitsjen."
Resultaat
Rumor Has It… brocht yn 'e bioskopen yn 'e Feriene Steaten en Kanada $43 miljoen op, en yn alle oare lannen en territoaria $45,9 miljoen. Wrâldwiid kaam de opbringst dêrmei út op $88,9 miljoen. Ofset tsjin it budget fan $70 miljoen betsjut dat in meagere winst fan $18,9 miljoen, dêr't de marketingkosten noch ôf moatte. Neitiid waard noch wol $21 miljoen byfertsjinne oan dvd-ferkeap yn 'e Feriene Steaten.
Anus
De anus (Latyn foar "kring") of ears is de útein fan 'e earsterm of einterm (rectum), en it plak dêr't fêste ôffalstoffen út it lichem fan minske en bist útsmiten wurde.
Basilique Saint-Donatien-et-Saint-Rogatien
Arsjitektuer en ynrjochting
Foar it haadportaal stiet in monumint foar Jeanne d'Arc.
Islamitysk gebed
By it útfieren fan it islamitysk gebed hearre beskate lichemsposysjes dy't mank geane mei it útsprekken fan beskate fersen út 'e Koraan. Men begjint yn steande posysje mei it útsprekken fan 'e takbīr (اَللهُ أَكْبَرْ, allāhu ’akbar, "God is grut"), wêrnei't ferskate koranyske fersen folgje. Dêrnei folgje (ûnder it útsprekken fan mear takbīrs en mear koranyske fersen) in steande bûging, in twadde steande hâlding, in sittende bûging wêrby't men mei de foarholle de grûn rekket, in sittende hâlding, in twadde sittende bûging en in twadde sittende hâlding. Al dy lichemsposysjes en opsizzings mei-inoar foarmje ien rakah (of rakat, rakaat; sekuerdere transliteraasje: rak‘āẗ, mt.: raka‘āt). It oantal ferplichte (fard) raka‘āt per islamitysk gebed is 2 by de fajr; 3 by de maġrib; en 4 by de ẓuhr, aṣr en iša’. Foar sûne minsken is de salah net jildich as men net rjochtop stiet, of as men earne tsjinoan linet. As men om 'e iene of oare reden net stean kin (fanwegen lichaamlike beheindens, sykte of ferwûnings, of om't men yn in auto of op in hynder of kamiel ûnderweis is), mei it islamitysk gebed hielendal sittend útfierd wurde, wylst siken it ek hielendal lizzend útfiere meie, as se net sitte kinne.
Paraskevatsjerke (Kazan)
Skiednis
Alhoewol't it haadalter wijd wie oan de Epifany, neamden de minsken de tsjerke yn 'e regel Paraskevatsjerke.
Mozaykfilm
In mozaykfilm, of ek wol in ensemblefilm, is in film mei net ien, mar in stikmannich inoar krusende ferhaallinen (lykas de ûnderskate stientsjes yn in mozayk), dy't allegear min ofte mear like wichtich binne. Dêrom wurdt oan elts personaazje likernôch deselde mjitte fan oandacht (d.w.s. byldtiid) bestege. Oare film hawwe faak ek wol mear as ien ferhaalline, mar dêrby is dochs dúdlik ien de haadferhaalline, en fine de oaren, de subplots, yn 'e marzje dêrfan plak. Mozaykfilms hawwe faak in cast dy't bestiet út in grut tal bekende akteurs en aktrises, wylst 'gewoane' films yn 'e regel inkeld bekende akteurs yn twa oant fiif haadrollen hawwe en fierders minder bekende akteurs dy't de byrollen fertolkje. Sa'n út akteurs fan 'e A-list besteande cast wurdt wol in ensemblecast neamd.